1290



Evenimente 

 10 iulie: Înfrânt de cumani și de tătari, regele Ladislau al IV-lea al Ungariei este asasinat de către propriii săi baroni; regele fiind lipsit de moștenitori, regatul cade pradă anarhiei feudale.
 18 iulie: Regele Eduard I alungă pe toți evreii de pe cuprinsul Regatului Angliei și al Aquitaniei (c. 16.000 de persoane); aceștia se refugiază în Languedoc, Navara și Castilia.
 1 august: Data tradițională a întemeierii Țării Românești; legendarul Negru Vodă, domn al Țării Făgărașului, descalecă la sud de Carpați.
10 septembrie: Genovezii distrug Porto Pisano, după care cuceresc insula Elba.
27 septembrie: Puternic cutremur de pământ în provincia Hebei din China; cca. 100.000 de victime.

Nedatate 
 septembrie: După moartea reginei Margareta I, tronul Scoției este revendicat de 13 pretendenți, printre care John Balliol și Robert Bruce; regele Eduard II al Angliei, solicitat să arbitreze dispută, revendică tronul Scoției pentru sine.
Cavalerii teutoni încheie supunerea populațiilor baltice.
 Dinastia mamelucă din Sultanatul de Delhi este îndepărtată de la putere de către Djahal ad-Din Khaldji, care fondează o nouă dinastie.
Galerele venețiene și genoveze ocolesc Peninsula Iberică și aduc la Bruges, Londra și Southampton produse provenite din Orient.
Insula Gotland trece în stăpânirea Coroanei suedeze.
Mongolii din Hoarda de Aur invadează regiunea Basarabia.
Orașul Visby din insula Gotland este treptat înlocuit de Lübeck în cadrul comerțului cu Novgorodul.
Regele Denis I al Portugaliei declară limba portugheză ca limbă oficială, în locul latinei.
 Regele Filip al IV-lea cel Frumos" al Franței achiziționează salinele de la Peccais, din apropiere de Aigues-Mortes.
 Venețienii și aragonezii transportă ajutoare în oameni la Accra; trupe indisciplinate provenite din Toscana și Lombardia trec la masacrarea populației musulmane, fapt ce va constitui pretextul pentru sultanul Egiptului de a interveni decisiv asupra Accrei.

Arte, Știință, Literatură și Filosofie 

 Artistul florentin Cimabue pictează celebrul său "Crucifix".
Este încheiată construcția la catedrala Llandaff din Cardiff, în Țara Galilor.
 Începe edificarea fortăreței Akershus din Oslo, în Norvegia.

Nașteri 

 4 august: Leopold I, viitor duce de Austria (d. 1326)
Andrea Pisano, sculptor și arhitect italian (d. 1348)
Bernardo Daddi, pictor italian (d. 1348)
Giovanni Visconti, viitor episcop de Milano (d. 1354)
Guido Gonzaga, viitor senior de Mantova (d. 1369)
Jacob van Artevelde, politician (d. 1345)
 Jean de Muris, filosof și matematician francez (d. 1351)
 Warcislaw al IV-lea, viitor duce de Pomerania (d. 1326)

Decese 

 3 februarie: Henric al XIII-lea, duce de Bavaria (n. 1235)
 10 mai: Rudolf al II-lea, duce de Austria (n. 1271)
 23 iunie: Henric al IV-lea "cel Drept", duce de Cracovia (n. 1258)
 10 iulie: Ladislau al IV-lea, rege al Ungariei (n. 1262)
 26 septembrie: Regina Margareta I a Scoției (n. 1283)
 10 noiembrie: Qalawun, sultan mameluc de Cairo (n. 1222)
 28 noiembrie: Eleonora a Castiliei, prima soție a regelui Eduard I al Angliei (n. 1241)
 18 decembrie: Magnus al III-lea, rege al Suediei (n. 1240)
 Grigore al II-lea, patriarh de Constantinopol (n. 1241)
 Henric al IV-lea de Silezia (n. ?)
 Prijezda al II-lea, ban al Bosniei (n. ?)
 Salimbene de Adamo, călugăr (n. 1221)

Înscăunări 

 4 august: Andrei al III-lea, rege al Ungariei (1290-1301).
 8 septembrie: Carol Martel, ca rege al Neapolelui (1290-1295), încoronat de către legații papei Nicolae al IV-lea.
 18 decembrie: Birger Magnusson, rege al Suediei (1290-1318).
 noiembrie: Malik Achraf Khalil, sultan mameluc de Egipt (1290-1293).
 Tolkai, han al Hoardei de Aur (1290-1312).

Vezi și 
 Listă de conducători de stat din 1290

1290